Tropisme ya iku perobahan ing pertumbuhan sel (racaké ing sel tuwuhan) kang nyebabake perobahan organ tuwuhan wutuh anuju utawa ngadohi sumber rangsangan (stimulus).[1] yèn perobahan pertumbuhan anuju arah sumber rangsangan, prosès mau diarani tropisme positif, déné perobahan pertumbuhan kang ngadohi sumber rangsangan diarani tropisme négatif. Sacara etimologis, tropisme saka basa Yunani "tropos" kang ateges "mubeng". saiki wis tinemu warna-warna tropisme dhedhasar sumber stimulus utawa rangsangane.

Jinis-jinis tropisme 
Fototropisme
Fototropisme ya iku perobahan pertumbuhan tuwuhan kang diprabawani déning rangsangan cahya. Tuladhané fototropisme ya iku pertumbuhan koleoptil rumput anuu arah tekane cahya. Koleoptil minangka godhong wiwitan kang urip saka tuwuhan monokotilkang duwé fungsi minangka pelindung lembaga kang lagi thukul.
Hipotesis nyebutake manawa kedadeyan iki disebabake déning kecepatan dawane sel-sel luwih jelas amarga anané penybaran aksin kang ora rata saka pucuking tunas. Hipotesis liyané kandha manawa pucuk tunas minangka fotoreseptor kang micu respons pertumbuhan. Fotoreseptor ya iku molekul pigmen kang karan kriptokrom lan sensitif banget marang cahya biru. Nanging, para ahli yakin manawa fototropisme ora mung diprabawani déning fotoreseptor, nanging uga diprabawani déning warna-warna hormon lan jalur signaling.

Cathetan suku 

Botani